section_heading: Povijest
paragraph_text: Gradu Rumi je carica Marija Terezija 20. srpnja 1747. godine dala privilegije kojima je Ruma postala slobodno trgovište. Privilegojom su imali prava na održavanje četiri godišnja vašara (Cvjetna nedjelja, Spasovdan, Miholjdan i na sv. Petra i Pavla, sve po julijanskom kalendaru) "s njima pripadajućim stočnim pijacama" koja su na Rumu prenesena s Mitrovice i Jarka, koji su ostali u novoformiranoj Vojnoj granici. Prvo vašarište bilo je na padini između Grobljanske ulice pa sve do Borkovačkog potoka. Uz proizvode domaćih obrtnika, prodavanu stoku, mogao se kupiti špeceraj i južno voće koje su prodavali putujući trgovci Grci. Knjige, najčešće crkvene, prodavali su trgovci „moskovi“.